
ТОГТООЛ
	    2025 оной январиин 31
	
	                      № 55


Улаан-Үдэ хото
«Байгаалиин ба хүнэй бүтээһэн байгаалиин онсо байдалһаа 

эрхэтэнэй хамгаалгын ба аршалалгын һалбарида 

хүн зониие һургалга эмхидхэхэ тухай» 

Буряад Уласай Засагай газарай 2007.02.15-ай №49 

тогтоолдо хубилалтануудые оруулха тухай 

Буряад Уласай Засагай газарай гуримшуулгын хуули ёhоной шиидхэбэриин мүнөө хүдэлжэ байһан хуули ёһонуудтай тааруулхын тула Буряад Уласай Засагай газар тогтооно:
1. Буряад Уласай Засагай Газарай 2007.02.15-ай №49 «Байгаалиин ба хүнэй бүтээһэн байгаалиин онсо байдалһаа эрхэтэнэй хамгаалгын ба аршалалгын һалбарида хүн зониие һургалга эмхидхэхэ тухай» тогтоолдо иимэ хубилалтануудые оруулха (Буряад Уласай Засагай газарай тогтоолнуудаар хубилгагдаhан 2008.03.04-эй №91, 2012.03.23-ай №149, 2014.12.30-ай №690, 2016.12.27-ой №601, 2020.05.19-эй №282, 2021.05.21-эй №243, 2022.04.11-эй №199, 2023.09.27-ой №580):

1.1. 2-дохи пунктын наймадахи абзацта «(дахин һуралсал)» гэһэн үгэ хасаха.
1.2.  4-дэхи пункт удаадахи найруулгаар:

«4. Эмхи зургаануудай хүтэлбэрилэгшэдтэ, ямаршье эмхидхэлэй болон хуулиин түхэлһөө дулдыдангүй, эрхэтэнэй хамгаалгын һалбарида һуралсалай ба заабариин программануудаар, эрхэтэнэй хамгаалгын һалбариин нэмэлтэ һуралсалай программануудай жэшээ дээрэ зохёогдоһон таарама программануудай ёһоор эрхэтэнэй хамгаалгын болон эрхэтэдэй ажаллаха газарта онсо байдалһаа хамгаалха асуудалнуудаар ажалшадтай хэшээлнүүдые эмхидхэхэ ба хангаха тухай дурадхаха Оросой Холбоото Уласай эрхэтэнэй хамгаалгын, Онсо байдалай болон Байгаалиин аюулнуудай үрэ дүн усадхаха талаар яаманай зүгһөө үнгэргэгдэжэ, удаань абаһан мэдэсэ, шадабаринуудаа практическа упражненинүүд болон һуралсалнуудта бэхижүүлэгдэнэ».
1.3. Буряад Уласай ажаһуугшадые эрхэтэнэй хамгаалгын болон байгаалиин ба хүнэй бүтээһэн онсо байдалһаа аршалха талаар һургалга эмхидхэхэ тухай дүрим соо:
1.3.1. 2-дохи абзацай «б» дотор пунктын хоёрдохи абзацта «курсовой ажал» гэһэн үгэ «нэмэлтэ мэргэжэлэй болбосорол гү, али курсовой ажал» гэһэн үгэнүүдээр һэлгэгдэхэ.
1.3.2. 3-дахи пунктда:

1.3.2.1. Хоёрдохи абзац соо «(дээдэ һуралсал)» гэһэн үгэнүүдые хасаха.
1.3.2.2. Гурбадахи абзацта «(дээдэ һуралсал)» гэһэн үгэнүүд хасагдажа, «эрхэтэнэй хамгаалгын талаар» гэһэн үгэнүүдые «эрхэтэнэй хам-гаалгын» гэһэн үгэнүүдээр һэлгэхэ. 

1.3.2.3. Удаадахи найруулгатай абзацуудые нэмэхэ:

«- ажаһуугшадые эрхэтэнэй хамгаалгын һалбарида һургаха түсэб;
- «Амидаралай аюулгүй байдалай үндэһэн» гэһэн шэглэлэй юрэнхы ниитэ болон дунда юрэнхы болбосоролой программаар болбосоролой ажал ябуулдаг эмхинүүдтэ, мүн мэргэжэлэй болбосоролой программаар болбосоролой ажал бэелүүлдэг болон эдэ эмхинүүдэй эрхэ мэдэлэй хүреэндэ ородог эмхинүүдтэ – «Амидаралай аюулгүй байдал» гэһэн шэглэлээр шэнжэлэлгэ эмхидхэхэ;
- эрхэтэнэй хамгаалгын һалбарида нэмэлтэ мэргэжэлэй программануудаар һуралсалай ажал ябуулдаг һуралсалай-зааха аргын түбүүдые гү, али бусад эмхинүүдые байгуулха, хангаха, мүн тэдэнэй ажал ябуулга эмхидхэхэ;
- һуралсалай болон арга зааха уулзалгануудые, упражненинүүдые, һорилгонуудые болон бусад түсэблэгдэһэн эрхэтэнэй хамгаалгын хэмжээ ябуулгануудые эмхидхэхэ, үнгэргэхэ;
- ажаһуугшадта мэдээсэл тарааха болон эрхэтэнэй хамгаалгын һалбарида эрдэм мэдэсэ тарааха ажал эмхидхэхэ, бэелүүлхэ;
- эрхэтэнэй хамгаалгын талаар һуралсалай уран зохёолнуудые болон үзэсхэлэнтэ хэрэгсэлнүүдые (тэрэ тоодо Оросой Холбоото Уласай арадуудай хэлэн дээрэ) хэблэлгэ эмхидхэжэ, хүн зондо хүргэхэ;
- эрхэтэнэй хамгаалгын һалбарида хүн зоной һуралсалай хүгжэлтые ба шанарые хинаха.
2. Энэ тогтоол албан ёһоор хэблэгдэһэн үдэрһөө хүсэндөө орохо.

	Буряад Уласай Толгойлогшо -

Буряад Уласай Засагай 

газарай Түрүүлэгшэ
	А. Цыденов

